РЕПУБЛИКА СРБИЈА

НАРОДНА СКУПШТИНА

Одбор за дијаспору и Србе у региону

01 Број: 06-2/146-14

7. јул 2016. године

Б е о г р а д

ЗАПИСНИК

СА ПРВЕ СЕДНИЦЕ ОДБОРА ЗА ДИЈАСПОРУ И СРБЕ У РЕГИОНУ

Седница је одржана 7. јула 2016. године у сали 3. Дома Народне скупштине са почетком у 10.00 часова.

Сагласно члану 25. став 2, Пословника Народне скупштине Републике Србије седницом је председавао народни посланик проф. др Марко Атлагић.

Седници су присуствовали следећи чланови Одбора:Миодраг Линта, Зоран Милекић, Александар Чотрић, Горан Николић, Марјана Мараш, др Љубинко Ракоњац, Владимир Ђурић, мр Иван Костић, Дејан Шулкић, Драган Вељковић, Милорад Мирчић и заеници чланова Одбора:Драган Савкић, Милимир Вујадинови и Мехо Омеровић.

Седници оправдано нису присуствовали чланови Одбора: Јадранка Јовановић, Жика Гојковић, Бранимир Јовановић, Љиљана Михајловић и Радослав Милојичић.

Седници је присуствовао народни посланик др Владимир Орлић, који није члан Одбора.

Председавајући је констатовао да су испуњени услови за рад и одлучивање сагласно члану 80. став 1. Пословника Народне скупштине Републике Србије, а затим се прешло на рад према утврђеном

Д н е в н о м р е д у

1. Избор председника Одбора ;
2. Избор заменика председника Одбора;

По првој тачки дневног реда проф. др Марко Атлагић је предложио народног посланика мр Ивана Костића за председника Одбора. У дискусији по првој тачки говорили су чланови Одбора: Милорад Мирчић, Дејан Шулкић, Владимир Ђурић, др Љубинко Ракоњац, заменик члана Одбора Милимир Вујадиновић и народни посланик др Владимир Орлић, који није члан Одбора. Мр Иван Костић, предложени кандидат за председника Одбора се укратко представио члановима Одбора. С обзиром да није било других предлога, председавајући је предложио да се Одбор изјасни о предлогу да се за председника Одбора изабере мр Иван Костић. Одбор је већином гласова **изабрао мр Ивана Костића за председника Одбора за дијспору и Србе у региону**.

Председник Одбора мр Иван Костић се захвалио присутнима на подршци уз очекивање да ће у атмосфери добре сарадње свих чланова, Одбор радити у овом сазиву Народне скупштине. Председавајући је потом **прешао на другу тачку дневног реда** и предложио народног посланика Миодрага Линту за заменика председника Одбора. Миодраг Линта се укратко представио члановима Одбора, након чега је председававајући, с обзиром да других предлога за заменика председника није било, ставио на гласање предлог да се за заменика председника Одбора изабере народни посланик Миодраг Линта. **Већином гласова Одбор за дијаспору и Србе у региону је изабрао народног посланика Миодрага Линту за заменика председника Одбора.**

Седница је завршена у 10,40 часова.

 СЕКРЕТАР ОДБОРА ПРЕДСЕДНИК

Весна Матић Вукашиновић мр Иван Костић